
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

  7 noiembrie 2007

amenajarea teritoriului Si echilibru                       Nr.26/1998




ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative pentru modificarea articolului 72, alin.(4) din Legea nr.293/2004 privind Statutul funcţionarilor publici din Administraţia Naţională a Penitenciarelor, trimisă Comisiei noastre pentru dezbatere în fond, cu adresa nr.PL.-x 617 din 24 septembrie 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie publică,
        7 noiembrie 2007
amenajarea teritoriului şi echilibru 
        Nr. 26/1998




ecologic 

RAPORT  

asupra propunerii legislative pentru modificarea articolului 72, alin.(4) din Legea nr.293/2004 privind Statutul funcţionarilor publici din Administraţia Naţională a Penitenciarelor


1. Cu adresa nr.PL.-x 617 din 24 septembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea articolului 72, alin.(4) din Legea nr.293/2004 privind Statutul funcţionarilor publici din Administraţia Naţională a Penitenciarelor.



La întocmirea Raportului s-au avut în vedere: 

· avizul negativ al Consiliului Legislativ nr.463 din 10.04.2007;
· avizul negativ al Comisiei juridice, de disciplină şi imunităţi nr. Pl.x.617 din  01.11.2007 ;
· avizul negativ al Comisiei pentru muncă şi protecţie socială nr.27/440/31 octombrie 2007 ;
· punctul de vedere al Guvernului nr.951 din 26.04.2007.
Guvernul nu susţine adoptarea acestei iniţiative legislative.



Propunerea legislativă a fost dezbătută şi analizată în fond, în procedură obişnuită, în şedinţa din 6 noiembrie 2007. 



Propunerea legislativă are ca obiect de reglementare modificarea alin.(4) al articolului 72 din Legea nr.293/2004 privind Statutul funcţionarilor publici din Administraţia Naţională a Penitenciarelor, cu modificările şi completările ulterioare, iniţiatorul  urmărind ca pentru personalul civil preluat prin reorganizarea Direcţiei Generale a penitenciarelor şi a unităţilor din subordinea acesteia, să fie echivalentă vechimea ca salariat civil în sistemul de apărare şi ordine publică cu aceea de funcţionar public cu statut special.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea propunerii legislative, motivat de faptul că textul potrivit căruia vechimea ca salariat civil în sistemul de apărare şi ordine publică ar urma să se echivaleze cu aceea de funcţionar public cu statut special, contravine principiului general prevăzut de legislaţia în materie care reglementează Statutul funcţionarilor publici, conform căruia unele categorii de personal bugetar au devenit funcţionari publici de la data numirii lor în această calitate, iar vechimea ca funcţionar public curge de la această dată şi nu de la o altă dată anterioară.


Având în vedere că la alin.(3) al art.72 din Legea nr.293/2004 privind Statutul funcţionarilor publici din Administraţia Naţională a Penitenciarelor, cu modificările şi completările ulterioare, nu se prevede nici pentru fostele cadre militare din penitenciare care au aparţinut sistemului de apărare şi ordine publică, echivalarea vechimii în activitatea anterioară, cu aceea de funcţionar public cu statut special în sistemul administraţiei penitenciarelor, nici personalul civil din penitenciare nu ar putea beneficia de o asemenea echivalare. Din cuprinsul alin.(4) al art.72 ce face obiectul modificării, rezultă faptul că vechimea în funcţia publică curge pentru viitor, de la numirea în această funcţie.


Membrii comisiei apreciază că nu poate fi reţinută soluţia legislativă preconizată prin prezenta propunere legislativă, deoarece vine în coleziune cu cadrul legislativ în materie.



2. Propunerea legislativă face parte din categoria legilor organice, împrumutând acest caracter de la legea asupra căreia realizează intervenţia legislativă.


3. Propunerea legislativă a fost respinsă de Senat în şedinţa din 18 septembrie 2007.


4. La lucrările Comisiei au fost prezenţi un număr de 24 de deputaţi, din totalul de 29 membrii ai Comisiei.
 


Raportul Comisiei a fost adoptat cu  23 de voturi pentru şi 1 abţinere.


5. La dezbaterea propunerii legislative a participat, ca invitat în conformitate cu prevederile art.54 şi 55 din Regulamentul Camerei Deputaţilor, domnul Mircea Alexandru – secretar general adjunct la Ministerul Internelor şi Reformei Administrative.



6. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterii, Comisia propune respingerea propunerii legislative.

PREŞEDINTE,



SECRETAR,
         RELU FENECHIU         

        SERES DENES

 Consilier: Sofia Chelaru

PL.-x 617/2007
N  O  T  Ă



Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea articolului 72, alin.(4) din Legea nr.293/2004 privind Statutul funcţionarilor publici din Administraţia Naţională a Penitenciarelor.



La întocmirea Raportului s-au avut în vedere: 

· avizul negativ al Consiliului Legislativ nr.463 din 10.04.2007;
· avizul negativ al Comisiei juridice, de disciplină şi imunităţi;
· avizul negativ al Comisiei pentru muncă şi protecţie socială;
Guvernul nu susţine adoptarea acestei iniţiative legislative.



Propunerea legislativă a fost respinsă de Senat în şedinţa din 18 septembrie 2007.



Propunerea legislativă face parte din categoria legilor organice.


Propunerea legislativă a fost dezbătută şi analizată în fond, în procedură obişnuită, în şedinţa din 6 noiembrie 2007. 



Propunerea legislativă are ca obiect de reglementare modificarea alin.(4) al articolului 72 din Legea nr.293/2004 privind Statutul funcţionarilor publici din Administraţia Naţională a Penitenciarelor, cu modificările şi completările ulterioare, iniţiatorul  urmărind ca pentru personalul civil preluat prin reorganizarea Direcţiei Generale a penitenciarelor şi a unităţilor din subordinea acesteia, să fie echivalentă vechimea ca salariat civil în sistemul de apărare şi ordine publică cu aceea de funcţionar public cu statut special.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea propunerii legislative, motivat de faptul că textul potrivit căruia vechimea ca salariat civil în sistemul de apărare şi ordine publică ar urma să se echivaleze cu aceea de funcţionar public cu statut special, contravine principiului general prevăzut de legislaţia în materie care reglementează Statutul funcţionarilor publici, conform căruia unele categorii de personal bugetar au devenit funcţionari publici de la data numirii lor în această calitate, iar vechimea ca funcţionar public curge de la această dată şi nu de la o altă dată anterioară.



La lucrările Comisiei au fost prezenţi un număr de 24 de deputaţi, din totalul de 29 membrii ai Comisiei.
 



Raportul Comisiei a fost adoptat cu  majoritate de voturi.



Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterii, Comisia propune respingerea propunerii legislative.

